Ngayap
'''Ngayap''' nya pengawa asal bepangan ti udah digaga kelia dalam komuniti [[Iban]] [[Borneo]]. Adat tu ngaul pengawa nemuai malam ari bala lelaki ke biak ngagai endur diau indu ke bedau belaki enggau tuju deka ngepunka kaul ti romantik.<ref>{{Cite book |last=Jensen |first=Erik |url=https://books.google.com/books?id=UHoqAgAAQBAJ |title=Where Hornbills Fly: A Journey with the Headhunters of Borneo |date=2013-07-30 |publisher=Bloomsbury Academic |isbn=978-1-78076-774-1 |language=en}}</ref><ref>{{Cite web|title=Iban Studies: Their Contributions to Social Theory and the Ethnography of Other Borneo Societies|url=http://www.gnappell.org/articles/iban.htm|access-date=2023-11-26|website=www.gnappell.org}}</ref><ref>{{Cite web|last=uwa1971|date=2013-04-09|title=Adat ngayap and nguai|url=https://ibanology.wordpress.com/2013/04/09/1116/|access-date=2023-11-26|website=Ibanology|language=en}}</ref>

Tuju adat ngayap tu dikena meri awak entara lelaki enggau indu ke bedau belaki tauka bebini mantaika asai ati sida ngagai pangan diri ngambika sida ulih jadi melaki bini. Taja pan adat tu diterima rama kelia, tang diatu iya udah pudar ba jeman moden dikena nyeliahka tuduh petenah ngagai adat Iban.

Nitihka adat asal Iban, siku lelaki dikemendarka nemuai ngagai siku indu pengelama maksimum tiga malam bejurut. Enti iya ngelui ari tikas nya, apai indai indu nya bisi hak nanya tuju iya deka bepangan enggau indu nya. Enti sema lelaki nya mantaika pengingin deka jadi enggau indu nya, iya dikearapka madahka niat ati iya. Dalam kes ke alai lelaki nya majak ngabas indu nya enggau nadai sebarang pemutus ke terang, sida sebilik indu nya bisi kuasa nagang iya, ngatur pengawa jadi melaki bini, lalu udah nya mai pekara nya ngagai perati '''''Tuai Rumah''''' (tuai [[rumah panjai]] [[Iban]]) enggau semua komuniti [[rumah panjai]] .

Ba jeman moden, pengawa ngayap nyau enda dikemeranka agi. Tu ketegal pengawa bepangan ulih dikemansang maya gempuru baka pengerami, sekula, palan pelajar tinggi, enggau endur gawa. Laban pengawa tu mudah salah interpretasyen tauka salah guna, iya ari sukut rama semina ba domain budaya komuniti Iban aja. Pengawa undang-undang, baka ti udah ditetapka dalam Seksyen 132 ''Adat Iban'' taun 1993, semina ulih diambi ba kes ngelanggar tauka masuk champur orang bukai dalam pengawa tu.<ref>{{Cite book |last=Sandin |first=Benedict |title=Iban Adat and Augury |last2=Sather |first2=Clifford |publisher=Penerbit Universiti Sains Malaysia for School of Comparative Social Sciences |date=1980 |pages=69 |language=English}}</ref>

== Penyanding ==
{{Reflist}}
[[Kategori:Orang Iban]]
Ngayap nya pengawa asal bepangan ti udah digaga kelia dalam komuniti Iban Borneo. Adat tu ngaul pengawa nemuai malam ari bala lelaki ke biak ngagai endur diau indu ke bedau belaki enggau tuju deka ngepunka kaul ti romantik.

Tuju adat ngayap tu dikena meri awak entara lelaki enggau indu ke bedau belaki tauka bebini mantaika asai ati sida ngagai pangan diri ngambika sida ulih jadi melaki bini. Taja pan adat tu diterima rama kelia, tang diatu iya udah pudar ba jeman moden dikena nyeliahka tuduh petenah ngagai adat Iban.

Nitihka adat asal Iban, siku lelaki dikemendarka nemuai ngagai siku indu pengelama maksimum tiga malam bejurut. Enti iya ngelui ari tikas nya, apai indai indu nya bisi hak nanya tuju iya deka bepangan enggau indu nya. Enti sema lelaki nya mantaika pengingin deka jadi enggau indu nya, iya dikearapka madahka niat ati iya. Dalam kes ke alai lelaki nya majak ngabas indu nya enggau nadai sebarang pemutus ke terang, sida sebilik indu nya bisi kuasa nagang iya, ngatur pengawa jadi melaki bini, lalu udah nya mai pekara nya ngagai perati Tuai Rumah (tuai rumah panjai Iban) enggau semua komuniti rumah panjai .

Ba jeman moden, pengawa ngayap nyau enda dikemeranka agi. Tu ketegal pengawa bepangan ulih dikemansang maya gempuru baka pengerami, sekula, palan pelajar tinggi, enggau endur gawa. Laban pengawa tu mudah salah interpretasyen tauka salah guna, iya ari sukut rama semina ba domain budaya komuniti Iban aja. Pengawa undang-undang, baka ti udah ditetapka dalam Seksyen 132 Adat Iban taun 1993, semina ulih diambi ba kes ngelanggar tauka masuk champur orang bukai dalam pengawa tu.

 Penyanding 

Kategori:Orang Iban